stanford-oval/wikipedia huggingface dataset:
Bingo Players

| Bingo Players> Tiedot |
| --- | --- |
Toiminnassa:  2006–
Tyylilaji:  house
Laulukieli:  englanti
Jäsenet:  Maarten Hoogstraten
Entiset jäsenet:  Paul Bäumer (2006-2013) [kuollut]
Levy-yhtiö:  Hysteria
Aiheesta muualla
Kotisivut
Infobox OKNimi-testi OK: 
Bingo Players on alankomaalainen DJ/tuotantoduo, joka perustettiin vuonna 2006. Siihen kuuluu Maarten Hoogstraten. Duon toinen jäsen, Paul Christian (oikealta sukunimeltään Bäumer), kuoli syöpään joulukuussa 2013.
Bingo Playersin tunnetuimpiin kappaleisiin kuuluu ”Cry (Just a Little)”, jonka Flo Rida "samplasi" ja tuotti kappaleen ”I Cry”. Heinäkuussa 2014 Bingo Playersin kappale ”Knock You Out” sijoittui ykkössijalle Billboardin Dance Club Songs -listalla. Kappaleella laulaa Kim Viera.
Aiheesta muualla

Viralliset sivut
Aku Aittokallio

Aku Aittokallio (s. 1955 Karvia) on suomalainen runoilija ja tietokirjailija.
Omien teostensa ohella hän on toimittanut muun muassa Ida Maria Saarisen postuumisti julkaistun muistelmateoksen Olipa kesä kerran (2017).
Teokset

Yö lentää, runokokoelma. Gummerus 1982.
Paperin avaruuteen, osuus tamperelaiskirjailijoiden antologiassa. Pirkanmaan maakuntakirjasto 1991.
Kissa Piiraisen tutkimuksia , Aku & Kape (Aku Aittokallio ja Kaappo Aittokallio). Metsäkylän tarinoita 1. Iloinen Apina Kustannus 2007.
Metsäkylän juhlahenkilö, Aku & Kape (Aku Aittokallio ja Kaappo Aittokallio). Metsäkylän tarinoita 2. Iloinen Apina Kustannus 2007.
Mannerheiminkadun hurja historia, faktaa ja fiktiota Naantalin perustaja piispa Maunu II Tavastista. Teksti ja kuvat Naantalin Kuparivuoren koulun 5B ja 4B 2007-2008, toimitusapulainen Aku Aittokallio. Iloinen Apina Kustannus 2008.
Ala-Karvian laulut, sosiaali- ja kulttuurihistoriallinen sukuhistoriikki. Ala-Karvia Seura 2011.
Oikeus kotiin - Yleishyödyllistä rakennuttamista Varsinais-Suomessa. YHVS Rakennuttaja Oy 2021.
Työmme on yhteinen - Vallox Oy 50 vuotta. Kuvateksti Oy 2021.
Koti Aurinkosäätiössä - 25 vuotta palveluasumista Naantalissa. Naantalin Aurinkosäätiö 2021.
Hieno koti, hyvä ympäristö - Asunto-osakeyhtiö Kipinäkankare 60 vuotta. Kipinäkankare 2023.
Ihmisten kaupunki - 21 henkilökuvaa Naantalista. Matti Lepistö NRP-Kiinteistöt Oy 2024.
Onneen ja oikeuteen - Naantalin Työväenyhdistys 130 vuotta. Naantalin Työväenyhdistyksen säätiö 2024.
Meren, joen ja kaupungin näköalat - Asunto-osakeyhtiö Linnanrinne 60 vuotta. Linnanrinne 2024.
Pirkanmaan rautakourat, Tampereen seudun metalliteollisuuden alihankintayritysten vaiheita, 1. osa. Kuvateksti Oy 2024.
Palkinnot

Valtakunnallinen Nuorison taidetapahtuma, proosasarja 1977.
Pirkanmaan kirjoituskilpailu, runot 1. palkinto 1981.
Tampereen kaupungin kirjallisuuspalkinto 1982.
Naantalin Naisyrittäjien Vuoden tuikku -palkinto 2004.
Suomen Ringetteliiton Vuoden ringettetoimittaja 2005.
Billy Blanks

| Billy Blanks |
| --- | --- |

Henkilötiedot
Koko nimi:  Billy Wayne Blanks
Syntynyt: 1. syyskuuta 1955 (ikä 69) Erie, Pennsylvania
Ammatti:  näyttelijä, fitness ohjaaja
Puoliso:  Tomoko Sato (2009–)
Näyttelijä
Aktiivisena:  1986–
Merkittävät roolit:  Billy Grant (Showdown)
Aiheesta muualla
IMDb 
Billy Wayne Blanks (s. 1. syyskuuta 1955 Erie, Pennsylvania) on yhdysvaltalainen näyttelijä, fitness ohjaaja ja entinen karateka. Hänet tunnetaan 1990-luvun kamppailuelokuvista, sekä Tae Bo kunto-ohjelman luojana. Blanksillä on 8. danin musta vyö taekwondossa.
Aiheesta muualla

Kuvia tai muita tiedostoja aiheesta Billy Blanks Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Yhdysvallat  Alankomaat  Puola
Valfrid Ahonen

Karl (Kaarlo) Valfrid Ahonen (17. syyskuuta 1893 Helsinki – 26. tammikuuta 1939 Helsinki) oli suomalainen näytelmäkirjailija. Hän työskenteli viimeksi reviisorina puolustusministeriössä.
Valfrid Ahonen kävi Helsingin kaupungin kauppakoulun ja opiskeli sitten vuoden verran Suomen Liikemiesten Kauppaopistossa. Käytyään Vöyrin sotakoulun Ahonen toimi vuodesta 1918 alkaen harjoitusupseerina Pohjois-Savon rykmentissä ja sen jälkeen tilitysupseerina ja v. a. intendenttinä Vuoristoprikaatissa. Ahonen oli sitten sotilasvirkailijana RT l:ssä ja suojeluskuntain yliesikunnassa sekä taloudenhoitajana III/KTR3:ssa. Hän oli tämän jälkeen työssä siviilialalla, kunnes vuonna 1935 hän tuli revisoriksi yleisesikuntaan ja vuonna 1937 puolustusministeriöön.
Ilmari Unhon ohjaama elokuva Punahousut (1939) perustui Valfrid Ahosen Rakuunat tulivat -näytelmään.
Näytelmiä

Näinkin voi sattua: yksinäytöksinen pilailu. Näytelmäkirjasto n:o 19. Satakunnan Kirjateollisuus, Pori 1934, 2. painos 1951
Rakuunat tulivat: kolminäytöksinen huvinäytelmä. Werner Söderström oy:n näytelmäsarja 132. WSOY 1934
Luettelo Maalahden julkisista taideteoksista ja muistomerkeistä

Luettelo Maalahden julkisista taideteoksista ja muistomerkeistä sisältää Maalahden kunnassa olevat pysyvät patsaat, muistomerkit ja muistolaatat.  Maalahteen on liitetty Bergön ja Petolahden kunnat.
Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Ilmatar | Maalahden terveyskeskuksen piha, Tamppitie 2 |  | 62.9461°N, 21.5446°E | Kultti, ToivoToivo Kultti | 2001 |  |  |
| Muistolehdon muistomerkki | Hoppets begravningsplats, Malax kyrktået 2 |  | 62.9385°N, 21.5733°E | Helenelund, TheaThea Helenelund | 2007 |  |  |
| Sankarimuistomerkki, Bergö | Bergön hautausmaa, Bergö nyvägen 8 | Bergö | 62.9659°N, 21.1936°E | Wirkkala, IlmariIlmari Wirkkala | 1952 |  |  |
| Sankarimuistomerkki, Maalahti | Maalahden hautausmaa, Malax kyrktået 2 |  | 62.9379°N, 21.5716°E | Lindroos, ErikErik Lindroos | 1953 |  |  |
| Sankarimuistomerkki, Petolahti | Petolahden hautausmaa, Kyrktået 12 | Petolahti | 62.8394°N, 21.4305°E |  |  |  |  |
| Vapaussodan muistomerkki, Bergö | Bergön hautausmaa, Bergö nyvägen 8 | Bergö | 62.966°N, 21.1924°E | Wirkkala, IlmariIlmari Wirkkala | 1952 |  |   |
Marianne Olanterä

Marianne Olanterä o.s. Kutila (s. 1954 Jyväskylä) on suomalainen graafinen suunnittelija, suunnittelujohtaja ja nuortenkirjailija.
Olanterä valmistui graafiseksi suunnittelijaksi Lahden Muotoiluinstituutista 1976. Hän on toiminut graafisena suunnittelijana, art directorina ja senior designerina sekä vuodesta 1998 alkaen suunnittelujohtajana ja johtavana suunnittelijana.
Olanterän omaelämäkerrallinen nuortenromaani Rauhaa, rockkii ja rakkautta ilmestyi 1973 Otavan Kertomus elämästä -sarjassa. Romaanin tapahtumat sijoittuivat kesään 1970.
Teoksia

Rauhaa, rockkii ja rakkautta.   Otava 1973
Serenity (yhtye)

| Serenity |
| --- | --- |
 Serenity esiintymässä vuonna 2007.
Tiedot
Toiminnassa:  2001–
Tyylilaji:  sinfoninen metalli, power metal, progressiivinen metalli
Kotipaikka:   Tiroli, Itävalta
Laulukieli:  englanti
Jäsenet:  Georg Neuhauser Thomas Buchberger Andreas Schipflinger Fabio D'Amore Clémentine Delauney
Entiset jäsenet:  Matthias Anker Stefan Schipflinger Stefan Wanker Simon Holzknecht Mario Hirzinger
Levy-yhtiö:  Napalm Records  
Aiheesta muualla
Kotisivut
Infobox OKNimi-testi OK: 
Serenity on itävaltalainen sinfonista metallia esittävä yhtye, joka perustettiin Tirolissa vuonna 2001. Yhtye julkaisi esikoisalbuminsa Words Untold and Dreams Unlived keväällä 2007 Napalm Recordsin kautta. Yhtye on kiertänyt muun muassa Thresholdin ja Kamelotin kanssa. Sen kappaleissa käsitellään paljon historiallisia tapahtumia ja henkilöitä. Serenity on julkaissut kahdeksan studioalbumia, joista viimeisin Nemesis AD julkaistiin marraskuussa 2023.
Jäsenet > Nykyiset jäsenet

Andreas Schipflinger - rummut, taustalaulu (2001-)
Georg Neuhauser - laulu (2004-)
Thomas Buchberger - kitara (2004-)
Fabio D'Amore - basso (2010-)
Clémentine Delauney - laulu, taustalaulu (2013-)
Jäsenet > Entiset jäsenet

Matthias Anker - kitara, laulu (2001-2003)
Stefan Schipflinger - soolokitara (2001-2004)
Stefan Wanker - basso (2001-2004)
Mario Hirzinger - koskettimet, taustalaulu (2001-2012)
Simon Holzknecht - basso (2004-2010)
Diskografia > Studioalbumit

Words Untold & Dreams Unlived (2007)
Fallen Sanctuary (2008)
Death & Legacy (2011)
War of Ages (2013)
Codex Atlanticus (2016)
Lionheart (2017)
The Last Knight (2020)
Nemesis AD (2023)
Diskografia > Demot

Starseed V.R. (2002)
Engraved Within (2005)
Diskografia > Musiikkivideot

"Velatum" (2008)
"The Chevalier (feat. Ailyn)" (2011)
"When Canvas Starts To Burn" (2011)
"Wings of Madness" (2013)
"Follow Me" (2016)
"Spirit In The Flesh" (2016)
"My Final Chapter" (2016)
"Lionheart" (2017)
"United" (2017)
"Set the World on Fire" (2019)
"Souls and Sins" (2019)
"My Kingdom Comes" (2020)
"In The Name Of Scotland" (2022)
"Ritter, Tod und Teufel" (2023)
Aiheesta muualla

Viralliset nettisivut
Serenity MySpacessa
Serenity Encyclopaedia Metallumissa
Serenity Metal Stormissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
↑  Serenity-bändin kotisivut -  Historia serenity-band.com. Viitattu 14.12.2024.
Laulaja Georg Neuhauser duetoimassa Lisa Middelhauven kanssa vuonna 2011,
Käännös suomeksi
1885

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Vuosi 1885 oli normaalivuosi, joka alkoi torstaista.
Tapahtumia

4. tammikuuta – Ensimmäinen onnistunut umpilisäkkeen poisto suoritettiin.
24. tammikuuta – Irlantilaisterroristit vahingoittivat dynamiitti-iskulla Westminsterin palatsin osaa, Westminster Hallia, ja London Toweria Lontoossa.
28. helmikuuta – Helmikuu päättyi ilman täysikuuta.
26. maaliskuuta – Preussin hallitus karkotti, Otto von Bismarckin esimerkkiä mukaillen, kaikki etniset puolalaiset ja juutalaiset, joilla ei ollut Saksan kansalaisuutta.
31. maaliskuuta – Betšuanamaan protektoraatti perustettiin.
6. toukokuuta – Walter Runebergin veistämä runoilija J. L. Runebergin patsas paljastettiin Helsingissä Esplanadin puistossa.
17. kesäkuuta – Vapaudenpatsas saapui New Yorkin satamaan.
6. heinäkuuta –  Louis Pasteur testasi onnistuneesti rabiesrokotettaan.
25. lokakuuta – Johannes Brahmsin Sinfonia nro 4 kantaesitettiin Meiningenissa.
13. marraskuuta – 28. marraskuuta –  Serbian-Bulgarian sota
21. marraskuuta – Jalkapalloseura Southampton FC perustettiin St. Mary's Y.M.A. -nimellä.
28. joulukuuta – Intian kongressipuolue perustettiin.
Katovuosi Suomessa.
Borneon kolmas kongsi-sota päättyi Lanfangin tasavallan tappioon ja sen alueiden liittämiseen Alankomaiden Itä-Intiaan.
Tuntematon päivämäärä

helmikuussa: John Lee armahdettiin Englannin oikeuslaitoksessa, kun hänen hirttämisensä oli epäonnistunut kolme kertaa
Afrikasta ostettu laaja maa-alue tunnustettiin kuningas Leopold II:n henkilökohtaiseksi omaisuudeksi Berliinin kongressissa. Siitä muodostettiin Kongon vapaavaltio.
Nokialle perustettiin sulfiittiselluloosatehdas
Japanin keskuspankki alkaa julkaista jeniseteleitä
Eritreasta tuli Italian siirtomaa
Svenska litteratursällskapet i Finland r.f. (Suomenruotsalaisen kirjallisuuden seura r.y.) perustettiin kunnioittamaan Runebergin muistoa
Saksa hankki ensimmäiset siirtomaansa.
Koleraepidemia puhkesi Espanjassa.
Saksalaiset insinöörit Gottlieb Daimler ja Karl Benz saivat toisistaan tietämättä valmiiksi ensimmäiset autonsa.
Keksintöjä

Karl Benz rakensi ensimmäisen polttomoottoriauton
Albert Butz keksi termostaatin
John Starley kehitti ensimmäisen varsinaisen polkupyörän, turvapyörän.
Muuta

Kirjallisuusvuosi 1885
Wikimedia Commonsissa on kuvia tai muita tiedostoja aiheesta .
Evangelical Free Church of America

| Evangelical Free Church of America |
| --- | --- |

Suuntautuminen:  evankelikalismi
Teologia:  vapaakirkko
Yhteistyötahoja:   National Association of Evangelicals  IFFEC 
Toiminta-alue:   Yhdysvallat
Päätoimipaikka:  Minneapolis, Minnesota
Perustettu:  1950
Koulutus:   Trinity International University  Trinity Evangelical Divinity School 
Aiheesta muualla
Sivusto
Infobox OKVirheellinen NIMI-arvo: 
Evangelical Free Church of America (lyh. EFCA, suom. Amerikan evankelinen vapaakirkko) on yhdysvaltalainen vapaakirkkokunta, jonka perustana on seurakunnalliset periaatteet, sitoutuminen evankeliseen teologiaan sekä skandinaavinen perintö. EFCA on sittemmin luopunut etnisestä erityisyydestä. EFCA syntyi Ruotsalaisen evankelisen vapaakirkon ja norjalais-tanskalaisen evankelisen vapaakirkon yhdistyessä vuonna 1950. Kirkko liittyi evankelikalismin valtavirtaan Arnold T. Olsonin johdolla 1950-luvulla.
Kirkkokunnan hallinto noudattaa kongregationalistista hallintomallia. Jokainen paikallisseurakunta on itsenäinen ja valitsee edustajansa neuvoa-antavaan vuosikokoukseen. Kirkon jäsenten odotetaan olevan uskoontulleita ja elvään kristillistä elämää.
Historia > Perustaminen

Ruotsin evankelisen vapaakirkon ja Norjalais-tanskalaisen evankelisen vapaakirkon yhdistyminen tapahtui vuonna 1950 Arnold T. Olsonin johdolla toisen maahanmuuttajasukupolven noustessa. Kirkkojen yhdistymistä edelsi vuosien epävirallisen yhteistyön lisääntyminen ja painotusten siirtyminen kohti evankelista valtavirtaa.
Evankeliset vapaakirkkoyhdistyksen olivat liittyneet vuonna 1943 National Association of Evangelicals-järjestöön. Ensimmäinen maahanmuuttajasukupolven laajentumis- ja lähetyspyrkimykset johtivat 1940-luvulla siihen, että ruotsalaiset ja norjalaiset vapaakirkolliset aikakauslehdet yhdistettiin Free Church Pressiksi ja Evangelical Beacon and Evangelistiksi. Myös erilliset raamattukoulut yhdistettiin Trinity Evangelical Divinity Schooliksi.
Vuonna 1949 Olson ja Ray Thompson järjestyttivät äänestyksen, jonka jälkeen vapaakirkkoyhdistykset yhdistivät virallisesti 275 paikallisseurakuntaansa Medicine Laken konferenssissa 13.–18. kesäkuuta 1950. Ensimmäiseksi puheenjohtajaksi valittiin E. A. Halleen sillä edellytyksellä, että Olsonista tulisi puheenjohtaja vuonna 1951.
Historia > Evankelikaalisen kirkkokunnan kehitys

EFCA:n toimintalinjana vuonna 1950 tapahtuneen fuusion jälkeen on ollut noudattaa kasvustrategioita pyrkimyksessään liittyä osaksi amerikkalaista evankelista valtavirtaa. Olsonin vuodet 1951–1976 kesätnyt puheenjohtajakausi keskittyi mitattavissa oleviin tuloksiin, joita olivat seurakuntien istuttaminen sekä Yhdysvalloissa että ulkomailla Kanadassa, Hongkongissa, Venezuealassa ja Kongossa. Samoin Evangelical Beacon-lehden tilausten kasvamienn, pyhäkoulujen perustaminen sekä Trinity Evangelical Divinity Schoolin yhdistäminen Yhdysvalloissa ja Trinity Western Universityn yhdistäminen Kanadassa olivat merkittäviä merkkipaaluja.
Thomas McDillin valinta puheenjohtajaksi vuonna 1977 oli merkki siitä, että EFCA oli jättämässä pohjoismaiset juuret taakseen ja pyrki kasvatttamaan kirkkokuntaa seurakuntaistutusten kautta. McDill vahvisti tätä toimintalinjaa vuoden 1984 kokouksessa, jossa hän haastoi kirkkokuntaa siirtymään maaseutu- ja esikaupunkityöstä kohti vahvempaa läsnäoloa kaupunkikeskuksissa sekä etnisten vähemmistöjen parissa. Vuonan 1990 kaupunkiseurakuntien peurstajat Paul Cedar ja Bill Hull valittiin EFCA:n puheenjohtajaksi ja johtokuntaa, mikä osoitti EFCA:n jatkavan seurakuntien istutus- ja kasvustrategioiden akutta. Lisäksi Trinity Evangelical Divinity Schoolin tunnustaminen lahjoittamalla amerikkalaisten evankelikaalisten johtajien, kuten Carl F. H. Henryn ja Francis Schaefferin arkistomateriaalilla osoitti, että EFCA:n läsnäolo on keskeistä nykypäivän evankelikaalisuudessa.
Aiheesta muualla

Kirkkokunnan verkkosivusto (englanniksi)
Saa joulu aikaan sen

| Saa joulu aikaan sen Arja Koriseva |
| --- | --- | --- |

Studioalbumin tiedot
 Äänitetty : 1991
 Studio : Finnvox
 Julkaistu: marraskuussa 1991
 Formaatti: LP-levy (FL 5164)   C-kasetti (FK 5164)   CD-levy (FCD 5164)
 Tuottaja(t): Jaakko Salo
 Tyylilaji: joulumusiikki, iskelmä, pop
 Kesto: 42.05
 Levy-yhtiö: Fazer Finnlevy
 Levymerkki: Finnlevy
Listasijoitukset
  Suomi: 5. (marraskuu 1991)
Arja Korisevan muut julkaisut
| Me kaksi vain 1991 | Saa joulu aikaan sen 1991 | Kun ilta saapuu kaupunkiin 1992 |
Saa joulu aikaan sen on suomalaisen iskelmälaulaja Arja Korisevan kolmas studioalbumi, joka julkaistiin marraskuussa 1991. Levy sisältää vanhojen joululaulujen lisäksi muun muassa kaksi uutta Jori Sivosen säveltämää ja Turkka Malin sanoittamaa joululaulua.
Albumi myi hyvin ja nousi kuukausittaisessa top 20 albumilistalla marraskuussa 1991 kymmenelle sijalle ja joulukuussa viidennelle sijalle. Albumilistoilla albumi ylsi parhaimmillaan viidenneksi pysyen listalla yhteensä 13 viikon ajan. Levy ylitti myynnillään kultalevyrajan vuonna 1992 ja platinalevyrajan vuonna 1994. Kaikkiaan levyä on myyty lähes 50 000 kappaletta.
Albumi julkaistiin Finnlevyn toimesta vinyyli- ja CD-levyinä sekä C-kasettina. Albumi julkaistiin myös VHS-kasettina. Korisevan seuraava joulualbumi Joulu joka päivä ilmestyi vuonna 2002.
Kappaleet > A-puoli

Kolme yötä jouluun – 2.57 (säv. ja san. Petter Ohls, sov. Markku Johansson)
Saa joulu aikaan sen – 3.14 (säv. Jori Sivonen, san. Turkka Mali, sov. Jari Puhakka)
Tule joulu kultainen – 3.23 (säv. Aarno Raninen, san. Seppo Mattila, sov. M. Johansson)
Santtu Saunatonttu – 2.28 (säv. J. Sivonen, san. T. Mali, sov. J. Puhakka)
Marian poika – 3.47 (alkup. ”Mary’s Boy Child”, säv. ja san. Jester Hairston, suom. san. Sauvo Puhtila, sov. M. Johansson)
Tonttu – 5.19 (säv. Lyyli Wartiovaara-Kallioniemi, Viktor Rydbergin runosta suomentanut Valter Juva, sov. Olli Ahvenlahti)
Kappaleet > B-puoli

Joulu metsämaille saapui – 3.35 (säv. ja san. Erkki Liikanen, sov. Jaakko Salo)
Joululaulu – 3.41 (alkup. ”The Christmas Song”, säv. Mel Tormé, san. Robert Wells, suom. san. Riikamaria Paakkunainen, sov. O. Ahvenlahti)
Tonttu Torvinen – 2.41 (säv. Matti Siitonen, san. Vexi Salmi, sov. M. Johansson)
Sydämeeni joulun teen – 4.12 (säv. Kalervo Halonen, san. V. Salmi, sov. O. Ahvenlahti)
Pikkutontun joululipas – 2.51 (säv. Reino Markkula, san. Barbara Helsingius, sov. J. Salo)
Joulun rauhaa – 3.57 (alkup. ”Happy Christmas / Happy Xmas (War Is Over)”, säv. ja san. John Lennon – Yoko Ono, suom. san. Juha Vainio – Jukka Virtanen, sov. O. Ahvenlahti)
Lähteet:
Tekijät

Arja Koriseva – laulu
Tekijät > Muusikot

Heikki Laurila ja Jarmo Nikku – kitarat
Olli Ahvenlahti, Jari Puhakka ja Jaakko Salo – piano ja kosketinsoittimet
Tapio Salo – basso
Kari (Miri) Miettinen – rummut
Tapio ”Mongo” Aaltonen – lyömäsoittimet
Juhani Aaltonen – huilu ja saksofoni
Aale Lindgren – oboe
Pasi Pihlaja – käyrätorvi
Markku Johansson – trumpetti ja flyygelitorvi
Heikki Hämäläinen, Heikki Vehmanen, Yrjö Lasonpalo ja Jaakko Raulamo – jousikvartetti
Arto Alaspää, Sonja Lumme, Martti Metsäketo ja Irma Tapio – lauluyhtye (taustalaulut)
Eeva Hilska, Laura Hilska, Maaria Kallio, Sara Lindgren, Aino Smeds, Lauri Smeds, Sampo Smeds, Ilkka Rämö ja Lasse Rämö – ryhmä Tapiolan kuorolaisia
Lähde:
Tekijät > Tuotanto

Juha Laakso – äänitys ja miksaus (Finnvox)
Pauli Saastamoinen – masterointi (Finnvox)
Mika Jussila – kaiverrus (Finnvox)
Erik Uddström – valokuvat
Birgit Pulkkinen – ulkoasu
Jaakko Salo – tuottaja
Lähde:
Aiheesta muualla

Albumi Suomen äänitearkiston tietokannassa[vanhentunut linkki]
Albumi discogs.com-verkkosivustolla
| n k Arja Koriseva |
| --- | --- |
Studioalbumit:  Tangokuningatar Arja Koriseva & Tangokuningas Risto Nevala  Arja Koriseva  Me kaksi vain  Saa joulu aikaan sen  Kun ilta saapuu kaupunkiin  Naisen tie  Rakastunut nainen  Tango Illusion  Mieli maailmoja juoksee  Yö on hellä  Pieni kultainen avain  Kuuntelitko sydäntäs  Joulu joka päivä  Nauran ja rakastan  Kun aika on  Minä taistelen  Rakkaudesta jouluun  Kirkossa  Joulukirkossa  Majakanvartijat 
Kokoelmat:  Tähdet & tähdet  Parhaat  Suomen parhaat  Hymyhuulet, 20 suosikkia  Enkelin silmin 1990–1995  Valitut palat  Kuningaskobra, 20 suosikkia  Kymmenen ensimmäistä vuotta  Tähtisarja – 30 suosikkia  40 unohtumatonta laulua  Collections  Legendat
Folaatit

Folaatit (engl. folates) eli B9-vitamiinit ovat luonnossa esiintyviä foolihapon johdannaisia. Myös synteettinen foolihappo luetaan folaatteihin.
Folaatit ovat vesiliukoisia orgaanisia yhdisteitä, joista muodostuu elimistössä biologisesti aktiivista tetrahydrofolaattia.
Luonnossa esiintyy ainakin 100 erilaista folaattia. Luontaiset folaatit ovat kasvien, sienten, bakteerien ja arkkien tuottamia. Myös märehtijöiden pötsimikrobit tuottavat folaattia.
Folaatti on välttämätön vitamiini esimerkiksi ihmiselle. Jos ravinto ei sisällä riittävästi folaatteja, tarvitaan synteettistä foolihappoa. Elintarvikkeita rikastetaan sillä monissa maissa.
Suositukset

Ihmisen tulisi saada Euroopan ruokaturvallisuusviraston vuonna 2014 teettämän selvityksen mukaan sellainen määrä folaattia, että veriseerumin folaattipitoisuus olisi vähintään 10 ja punaisten verisolujen folaattipitoisuus vähintään 340 nanomoolia litrassa. Folaatin keskimääräinen päivätarve oli selvityksen mukaan 250 mikrogrammaa päivässä yli 14-vuotiailla ja 330 µg:n suuruisen folaattiannoksen on havaittu riittävän lähes kaikille saman ikäryhmän jäsenille. Jotkut ihmiset tarvitsevat kuitenkin vieläkin suurempia folaattimääriä.
Foolihapon turvallisen saannin ylärajasta tarvitaan lisää tutkimusta.
Vuonna 2017 julkaistun suomalaisen asiantuntija-arvon mukaan folaatin keskimääräinen tarve olisi vain 200 µg vuorokaudessa. Valtion ravitsemusneuvottelukunta suositti 6–65-vuotiaille vuonna 2014 378 mikrogrammaa folaatteja, jokaista energiantarpeen 2 000 kilokaloria kohti.
| Lapset | Lapset | Miehet | Miehet | Naiset | Naiset | Raskaana olevat |
| --- | --- | --- | --- | --- | --- | --- |
| Ikä | µg | Ikä | µg | Ikä | µg | 500 µg |
| <6 kk | a | 10–13 v | 200 | 10–13 v | 200 | 500 µg |
| 6–11 kk | 50 | 14–17 v | 300 | 14–17 v | 300 | 500 µg |
| 12–23 kk | 60 | 18–30 v | 300 | 18–30 v | 400 | Imettävät |
| 2–5 v | 80 | 31–60 v | 300 | 31–60 v | 400b | 500 µg |
| 6–9 v | 130 | 61–74 v | 300 | 61–74 v | 300 | 500 µg |
|  |  | ≥75 v | 300 | ≥75 v | 300 | 500 µg |
a: Äidinmaito tai äidinmaidonkorvike tyydyttää alle 6 kk ikäisten ravinnetarpeet. b: Vaihdevuosien jälkeen enää 300 μg/vrk.